ست نشرت كلام عن جارتها. في كام يوم، القرية كلها عرفت القصة. الست اللي اتكلمت عنها اتجرحت جداً وزعلت.
بعدين، الست اللي نشرت الإشاعة عرفت إن الكلام كله كان كدب. ندمت جداً وراحت لراجل حكيم عشان تعرف ممكن تعمل إيه عشان تصلح الغلط.
"روحي السوق،" قالها، "اشتري فرخة، واطلبي يدبحوها. وبعدين وانتي راجعة، انتفي ريشها وارميه ريشة ريشة على طول الطريق." مع إنها استغربت النصيحة دي، الست عملت اللي قالها عليه.
في اليوم التاني الراجل الحكيم قالها، "دلوقتي، روحي اجمعي كل الريش اللي رميتيه امبارح وهاتيهولي."
الست مشيت في نفس الطريق، بس اتصدمت لما لقت إن الهوا طير كل الريش. بعد ما دورت لساعات، رجعت ومعاها تلات ريشات بس.
"شوفتي،" قال الراجل الحكيم، "سهل إنك ترمي الريش، بس مستحيل تجمعيه كله تاني. كده برضه النميمة. مش محتاجة مجهود إنك تنشري إشاعة، لكن لما تعمليها، مش هتقدري أبداً تصلحي الغلط."
ليه الست ندمت؟
ماكنتش عارفة القصة جرحت جارتها جداً هي اللي اتجرحت جداً حد قالها قصة مش حقيقية